CELEX: 62018CA0361
Language: hr
Date: 2019-06-06 00:00:00
Title: predmet C-361/18: Presuda Suda (šesto vijeće) od 6. lipnja 2019. (zahtjev za prethodnu odluku koji je uputio Szekszárdi Járásbíróság — Mađarska) — Ágnes Weil protiv Géza Gulácsi (Zahtjev za prethodnu odluku — Pravosudna suradnja u građanskim stvarima — Uredba (EU) br. 1215/2012 — Članak 66. — Područje primjene ratione temporis — Uredba (EZ) br. 44/2001 — Područje primjene ratione materiae — Građanska i trgovačka stvar — Članak 1. stavak 1. i stavak 2. točka (a) — Isključena područja — Imovinska prava koja proizlaze iz bračnog odnosa — Članak 54. — Zahtjev za izdavanje potvrde o izvršivosti odluke suda podrijetla — Sudska odluka koja se odnosi na potraživanje koje proizlazi iz prestanka imovinskopravnog odnosa koji se temelji na neregistriranom partnerstvu)

5.8.2019   
            
            
               HR
            
            
               Službeni list Europske unije
            
            
               C 263/18
            
         
      Presuda Suda (šesto vijeće) od 6. lipnja 2019. (zahtjev za prethodnu odluku koji je uputio Szekszárdi Járásbíróság — Mađarska) — Ágnes Weil protiv Géza Gulácsi
      (predmet C-361/18) (1)
      
      (Zahtjev za prethodnu odluku - Pravosudna suradnja u građanskim stvarima - Uredba (EU) br. 1215/2012 - Članak 66. - Područje primjene ratione temporis - Uredba (EZ) br. 44/2001 - Područje primjene ratione materiae - Građanska i trgovačka stvar - Članak 1. stavak 1. i stavak 2. točka (a) - Isključena područja - Imovinska prava koja proizlaze iz bračnog odnosa - Članak 54. - Zahtjev za izdavanje potvrde o izvršivosti odluke suda podrijetla - Sudska odluka koja se odnosi na potraživanje koje proizlazi iz prestanka imovinskopravnog odnosa koji se temelji na neregistriranom partnerstvu)
      (2019/C 263/22)
      Jezik postupka: mađarski
      
         Sud koji je uputio zahtjev
      
      Szekszárdi Járásbíróság
      
         Stranke glavnog postupka
      
      
         Tužitelj: Ágnes Weil
      
         Tuženik: Géza Gulácsi
      
         Izreka
      
      
                  1.
               
               
                  Članak 54. Uredbe (EZ) br. 44/2001 od 22. prosinca 2000. o [sudskoj] nadležnosti, priznavanju i izvršenju sudskih odluka u građanskim i trgovačkim stvarima treba tumačiti tako da je sud države članice kojemu je podnesen zahtjev za izdavanje potvrde o izvršivosti odluke koju je donio sud podrijetla dužan, u situaciji poput one u glavnom postupku, u kojoj sud koji je donio odluku koju treba izvršiti nije prilikom njezina donošenja odlučio o primjenjivosti te uredbe, provjeriti ulazi li spor u područje primjene te uredbe.
               
            
                  2.
               
               
                  Članak 1. stavak 1. i stavak 2. točku (a) Uredbe br. 44/2001 treba tumačiti tako da je tužba poput one u glavnom postupku, kojom se zahtijeva prestanak imovinskopravnih odnosa koji se temelje na odnosu neregistriranog partnerstva, obuhvaćena pojmom „građanska i trgovačka stvar” u smislu tog stavka 1. te da stoga ulazi u materijalno područje primjene te uredbe.
               
            
         (1)  SL C 311, 3. 9. 2018.